Jesper Wallstedt

Jesper Wallstedt (*14. november, 2002, Västerås, Švédsko) je švédsky profesionálny hokejový brankár, ktorý aktuálne pôsobí v tíme Minnesota Wild v National Hockey League. Zažil mimoriadne úspešnújuniorskú kariéru, ktorú zavŕšil výkonom na Majstrovstvách sveta hráčov do 20 rokov, kde bol vyhlásený za najlepšieho brankára turnaja. 

 Kariéra 
Wallstedt hokejovo vyrastal v juniorskom tíme svojho rodného mesta Västerås. V roku 2018 sa presťahoval do mesta Luleå a vo vývoji pokračoval v ich juniorskom systéme. Už od roku 2016 reprezentoval Švédsko v medzinárodných zápasoch. Vo svojej juniorskej reprezentačnej kariére sa dvakrát zúčastnil dvakrát Majstrovstiev sveta do 18 rokov (bronz 2018, zlato 2019), dvakrát Hlinka Gretzky Cupu (striebro 2019, bronz 2020) a dvakrát Majstrovstiev sveta do 20 rokov (2021, bronz 2022). 

Do NHL bol draftovaný v 1. kole (celkovo ako 20.) v roku 2021, tímom Minnesota Wild. 

Seniorskú hokejovú kariéru začal v roku 2019, odkedy nepravidelne nastupoval za tím Luleå HF hrajúci v najvyššej švédskej súťaži Eliteserien. Pôsobil tu do roku 2022.

V lete 2022 Wallstedt podpísal s Minnesotou trojročný nováčikovský kontrakt a prvé dve sezóny strávil v tíme Iowa Wild v American Hockey League. V NHL debutoval 10. januára 2024 proti Dallasu Stars. Inkasoval 7 gólov z 34 striel a Wild prehrali 2:7. V sezóne 2023/2024 dostal príležitosť v prvom tíme iba v troch zápasoch, keďže v bránkovisku Minnesoty fungovalo stabilné duo Filip Gustavsson/Marc-André Fleury. Krízovým bol pre neho ročník 2024/2025, v ktorom sa trápil v Iowe a do NHL nazrel iba na dva zápasy, ktoré obe prehral.

V rokoch 2023 a 2024 Wallstedt reprezentoval Švédsko na seniorských Majstrovstvách sveta, no bez zisku medaile.

V lete 2025 Marc-André Fleury ukončil kariéru a Minnesota s Wallstedtom podpísala dvojročný jednocestný kontrakt v ročnej hodnote 2.2 milióna amerických dolárov. Wallstedt dostal v organizácii prednosť pred Samuelom Hlavajom a Calom Petersenom a v sezóne 2025/2026 nastupuje ako stabilný náhradník Filip Gustavssona.

V januári 2026 bol nominovaný do výberu Švédska na Zimné olympijské hry 2026. 

 História zmlúv NHL 
TímRok začiatkuRok koncaCAP HIT*Typ zmluvy**Minnesota Wild20222025925 000 $dvojcestná, nováčikovskáMinnesota Wild202520272 200 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia 14. novembra
Kategória:Narodenia v 2002
Kategória:Švédski hokejisti
Kategória:Švédski hokejoví brankári
Kategória:Brankári Minnesota Wild
Kategória:Hokejisti draftovaní klubom Minnesota Wild
Kategória:Účastníci MS v hokeji 2023
Kategória:Účastníci MS v hokeji 2024
Kategória:Hokejisti na Zimných olympijských hrách 2026